ตร. แนะเลี่ยงเส้นทางม็อบชุมนุม พร้อมวางกำลังแน่น รอบอนุสาวรีย์ประชาธิปไตย รับมือ 8 พ.ย.
ตร. แนะเลี่ยงเส้นทางม็อบชุมนุม พร้อมวางกำลังแน่น รอบอนุสาวรีย์ประชาธิปไตย รับมือ 8 พ.ย.
ตร. แนะเลี่ยงเส้นทางม็อบชุมนุม พร้อมวางกำลังแน่น รอบอนุสาวรีย์ประชาธิปไตย รับมือ 8 พ.ย.
6 พ.ย. 2563

พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) กล่าวถึงการชุมนุมในระยะใกล้มี 3 จุดด้วยกัน ในส่วนจุดวันนี้ ช่วงเวลา 17.00 น. ที่มีการนัดรวมตัวที่บริเวณเอ็มบีเค เซ็นเตอร์ คาดว่าไม่น่าจะมีการเคลื่อนที่ของกลุ่มผู้ชุมนุม กระทบเพียงแค่แยกปทุมวัน
สำหรับเส้นทางที่อาจได้รับผลกระทบและควรหลีกเลี่ยง
ส่วนเส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
ส่วนอีก 2 จุดในวันเสาร์ที่ 7 พ.ย. มีการนัดรวมตัวแยกสามย่าน คาดว่าอาจมีกิจกรรมเคลื่อนที่ไปที่ถนนสีลม จากบทเรียนที่ผ่านมา คาดว่าน่ากระทบถนนพระราม 4 ทั้งขาเข้า-ขาออก ถ.พญาไท หน้าสามย่านมิตรทาวน์ จามจุรีสแควร์ และอาจกระทบไปจนถึงถนนสี่พระยา หน้าวัดลำโพง ดังนั้น ขอให้ประชาชนหลีกเลี่ยงเส้นทาง โดยเฉพาะกิจกรรมนี้อาจมีการเคลื่อนที่
สำหรับวันอาทิตย์ที่ 8 พ.ย. มีการรวมตัวกันที่อนุสาวรีย์ประชาธิปไตย ซึ่งการข่าวอาจมีการเคลื่อนที่ของผู้ชุมนุม คาดว่าจะเกิดผลกระทบถนนราชดำเนินกลาง แยกคอกวัวไปถึงแยกป้อมเผด็จ ไปจนถึงถนนดินสอ-อนุสาวรีย์ประชาธิปไตย จากอนุสาวรีย์ประชาธิปไตย-แยกวันชาติ แยกคอกวัว ถนนตะนาว ในส่วนฝั่งกทม.และวัดบวร และจุดนี้ถ้ามีการเคลื่อนที่ โดยคาดว่าจากอนุสาวรีย์ประชาธิปไตยไปแยกผ่านฟ้า แยกจปร. ถนนนครสวรรค์
ด้าน พล.ต.ต.ปิยะ ต๊ะวิชัย รอง ผบช.น กล่าวว่า ในวันอาทิตย์ บช.น.ได้แบ่งพื้นที่สำคัญเป็น 3 ส่วน โซนแรก สนามหลวง พื้นที่โดยรอบ จนถึงสะพานผ่านฟ้า โซนที่ 2 อนุสาวรีย์ประชาธิปไตยมาจนกระทั่งถึงสะพานผ่านฟ้า และ โซนที่ 3 รอบทำเนียบรัฐบาล สะพานมัฆวาน บริเวณแยกจปร.
นอกจากนี้จะมีการชุดเคลื่อนที่เร็วอีก 12 กองร้อย บช.น. มีความมั่นใจดูแลรักษาความปลอดภัย